**Farské oznamy**

 **Nedeľa Narodenia Pána A (25. 12. 2022)**

|  |  |  |
| --- | --- | --- |
| Pondelok | Sv. Štefana, sviatok | 8.00; 9.30 Oblazov a 11.00 Kotešová |
| Utorok | Sv. Jána, apoštola a evanjelistu, sviatok | 7.00 |
| Streda | Sv. Neviniatok, mučeníkov | 17.30 |
| Štvrtok | Piaty deň v oktáve Narodenia Pána | 7.00 |
| Piatok | Sv. rodiny Ježiša, Márie a Jozefa | **17.00** |
| Sobota | Panny Márie Bohorodičky, vigília, ďakovná sv. omša | 15.30 |
| Nedeľa | Panny Márie Bohorodičky, slávnosť | 8.00; 9.30 Oblazov a 11.00 Kotešová |

Koledovania Dobrej noviny bude 1.1. na hornej Kotešovej a 6.1. na dolnej Kotešovej. Rodiny, ktoré chcú prijať koledníkov sa môžu zapísať vzadu na zoznam. Prosím, napíšte sa aj tie, ktoré ste sa zapísali už v sakristii.

Farskú adoráciu by sme mali v piatok po sv. omši.

Dnes po sv. omšiach bude ofera. Na budúcu nedeľu po sv. omšiach bude výročitá ofera. Peniaze použijeme na zaplatenie výdavkov za energie.

Viacerí sa pýtate, či by sme mohli ešte nejakým spôsobom podporiť Dominiku. Tak som rozmýšlaľ, že necháme vzadu do Troch kráľov pokladničku s nápisom na charitu, kto chce tam môže dobrovoľne prispieť a čo darujeme, jej odovzdáme.

Farský úrad v spolupráci s obecným úradom vás srdečne pozývajú na Trojkráľový koncert, ktorý sa uskutoční dňa 6.1. o 17.00 vo farskom kostole na ktorom nás poteší svojim spevom náš Gustáv Beláček so svojimi hosťami.

Chcem sa poďakovať všetkým, zvlášť p. kostolníčke, kvetinárkam, chlapom, ktorí pomohli v príprave na dôstojné slávenie vianočných udalostí. Vidíte, že máme krásny stromček, kvetinovú výzdobu, striešku na Betleheme, čisté liturgické oblečenie, plachty, ďakujem za vaše modlitby, finančnú podporu, za upratovanie, i za každý druh pomoci. O upratovanie kostola prosím skupinku č.2.

Zo srdca vám chcem popriať milostiplné vianočné sviatky. Nech prijmeme od Ježiša pokoj a radosť a dávame ich ďalej v celej našej obci. Nech sme synmi a dcérami pokoja.

Chcel by som vám dať do pozornosti, že na budúci rok od 16.3.-19.3. budeme mať v našej farnosti duchovnú obnovu ako minulý rok Otcovo srdce, na ktorú by som vás srdečne pozval. Cieľom seminára je sprostredkovať zažitie Božej lásky a prijatia.